**ייעוד המענק:** תמיכה בקמפיין הציבורי של 21 ארגוני זכויות אדם סביב הדו״ח המשותף שמטרתו להציג תמונה מקיפה של מצב הכיבוש

**רקע**הדו״ח המשותף לארגוני זכויות האדם בישראל, שמטרתו להציג תמונה מקיפה של מצב הכיבוש, התפרסם ביום חמישי האחרון בפעם השנייה לציון שנה נוספת של כיבוש. גרסתו הראשונה, שהייתה פיילוט ונועדה בעיקרה לקהל הדיפלומטי, נתפסה כהצלחה למול קהלי היעד והתגובות שהתקבלו מהקהילה הדיפלומטית בתדרוכי הארגונים לאורך השנה העלו כי מדובר בפעילות חשובה המאפשרת לדיפלומטים לקשור בין הנושאים השונים ומרכזת עבורם את הנושאים והפרסומים העיקריים במקום אחד.

בפרסום הראשון הושם דגש מצומצם יותר על הקהל הישראלי והיח״צ בישראל היה מוגבל עד מאוד. את תהליך כתיבת והפצת הדו"ח, המשותף ל-21 ארגוני זכויות אדם ומאבק בכיבוש, מובילה ועדת היגוי המורכב ממנכ"לי שלושה מהארגונים השותפים: עמק שווה, יש דין, ורופאים לזכויות אדם. זאת, תוך עדכון ושיתוף של יתר הארגונים לאורך כל שלבי העבודה.

**תכנית פעולה**

עם סיום הפרוייקט בשנה שעברה התקיים תהליך הפקת לקחים הן בעניין הפקת הדו״ח עצמו (כתיבה, עריכה ועיצוב) והן בעניין הפצתו. לאור הלקחים, השנה הוצבו כמה מטרות עבור הדו״ח:

1. דגש על המתחולל בעזה - בדו״ח הראשון הושם עיקר הדגש על הקמת ממשלת הימין הקיצוני ועל מגמות הרוחב הנגזרות מכך, כאשר הייחוס הגיאוגרפי היה משני. השנה - מסיבות ברורות - החליטה ועדת ההיגוי של הדו״ח על מבנה המתמקד בכל אזור שליטה ישראלית בנפרד ומאפשר סקירה של מגוון רחב של היבטים הקשורים במלחמה המתנהלת בעזה ובהשפעות המלחמה ומדיניות הממשלה ה-37 על הגדה, ירושלים המזרחית וישראל.

2. הרחבת מספר הארגונים המשתתפים - אכן הצטרפו 4 ארגונים נוספים ובסך הכל ישנם 21 ארגונים חתומים. דבר המהווה פעולה משותפת יוצאת דופן שכן אין מדובר בהצהרה אלא דיווח נרחב ומפורט שכלל הארגונים עומדים אחריו.

3. שימור ההישג מול הקהילה הדיפלומטית - המשך ההרגלה של הקהילה הדיפלומטית לפרסום והמתנה לקראתו מדי שנה.

4. שיפור ההפצה בישראל - לנצל את האמירה המשותפת של הארגונים על מנת להביא למודעות גדולה יותר בציבור הישראלי לגבי המתרחש בשטחים ובראשם בעזה, ולעורר שיח ציבורי. קהלי יעד: קהל ישראלי - בדגש על קהל שמאל עד מרכז קהל בינלאומי - בדגש על מקבלי החלטות (דיפלומטים ופוליטיקאים)

**תקציב**סך כל העלויות עבור הפקת (כתיבה, עריכה, עיצוב וכו') והפצת הדו"ח המשותף עומדות על כ-$34,000, כאשר הארגונים שחתומים עליו השקיעו מתקציבם כמחצית מסך העלויות ומבקשים מהקרן מענק עבור המחצית הנוספת, שמתמקדת בעלויות ההפצה (הקמפיין התקשורתי בעברית סביב הדו"ח).

|  |  |
| --- | --- |
| **רכיב** | **מחיר $** |
| ניהול ויח״צ |  $ 3,766.04  |
| בניית מיניסייט |  $ 1,255.35  |
| מודעות מאטא |  $ 1,569.19  |
| באנרים הארץ אתר ואפליקציה (שבוע) |  $ 7,845.93  |
| באנרים ווינט אתר ואפליקציה (שבוע) |  $ 12,553.48  |
| סה״כ |  $ 26,989.99  |

**מדדי הצלחה**

**תוצאות**- לעורר שיח ציבורי בעניין הדו״ח בקרב קהל ישראלי דובר עברית
- הקהילה הבינלאומית (בדגש על דיפלומטים ומקבלי החלטות, ארגונים בינלאומיים) יכירו בדוח כתוצר חשוב וכלי עבודה ויאזכרו את הדו"ח בדבריהם ובדוחותיהם

**תפוקות**

עבודה ציבורית בישראל:
- כניסות למיניסייט - 5,000-17,000

- הורדות דוח (מיניסייט) - 3-8%

- חשיפות (יוניקים) למודעות סושייל (מאטא) - 15,000-45,000

- הקלקות מודעות מאטא - 1:86 - 1:28

- חשיפות מודעות הארץ - 700,000 (לפי נתוני הארץ) יעד הקלקות: 7000

- חשיפות מודעות ווינט - 791,000 (לפי נתוני ווינט), יעד הקלקות: 7,917

עבודת לובי בינלאומי
- בין 3-5 הזמנות לתדרוכים אצל ארגונים מרכזיים כדוגמת הצלב האדום , או"ם, איחוד אירופי וכו׳ או דיפלומטים ממדינות בעלות השפעה כדוגמת גרמניה, בריטניה, ארה"ב וכו' שגם יגיבו פרטנית לדו"ח

- סיקור תקשורת בינ״ל - 5-7 אייטמים חדשותיים

- איזכור הדו"ח זכורו בדו"חות חיצוניים של גופים ושחקנים בינלאומיים